{'rm': 'Tgi che producescha, importa, depositescha, metta en circulaziun, propaghescha, expona, offrescha, mussa, surlascha, renda accessibel, acquista, sa procura sur meds electronics u en autra moda ubain posseda registraziuns sonoras u visualas, maletgs, auters objects u represchentaziuns che mussan en moda insistenta acts da violenza crudaivels cunter creschids u cunter animals u acts da violenza crudaivels betg reals cunter minorens, senza avair ina valur culturala u scientifica degna da vegnir protegida, e che violeschan uschia la dignitad elementara da l’uman en moda gravanta, vegn chastià cun in chasti da detenziun da fin 3 onns u cun in chasti pecuniar. Sch’ils objects u las preschentaziuns cuntegnan acts da violenza crudaivels reals cunter minorens, è il chastì in chasti da detenziun da fin 5 onns u in chasti pecuniar.', 'en': 'Any person who produces, imports, stores, markets, promotes, exhibits, offers, shows, makes accessible, acquires, procures or possesses by electronic means or otherwise or makes available sound, film or video recordings or other items or representations in which acts of extreme violence towards adults or animals or simulated acts of cruelty towards minors are portrayed, without reasonable cultural or scientific grounds therefor, and in doing so seriously offends basic human dignity shall be liable to a custodial sentence not exceeding three years or to a monetary penalty. If the items or representations have genuine acts of cruelty towards minors as their content, a custodial sentence not exceeding five years or a monetary penalty shall be imposed.'}